CELEX: 32012R1089
Language: lv
Date: 2012-11-19 00:00:00
Title: Komisijas Īstenošanas regula (ES) Nr. 1089/2012 ( 2012. gada 19. novembris ) par atsevišķu preču klasifikāciju kombinētajā nomenklatūrā

22.11.2012   
            
            
               LV
            
            
               Eiropas Savienības Oficiālais Vēstnesis
            
            
               L 323/10
            
         KOMISIJAS ĪSTENOŠANAS REGULA (ES) Nr. 1089/2012
   (2012. gada 19. novembris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. slejā aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. slejā norādīto KN kodu atbilstīgi 3. slejā noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. slejā aprakstītās preces kombinētajā nomenklatūrā klasificē ar tabulas 2. slejā norādīto KN kodu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 19. novembrī
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Elektroniska ierīce (tā sauktais multi-switch) korpusā, kura izmēri ir aptuveni 26 × 12 × 7 cm, aprīkota ar šādiem savienojumiem:
                  
                              —
                           
                           
                              4 starpfrekvences signāla ievadi ar līmeņa regulatoru zema trokšņa bloku (LNB) lejuppārveidotājiem,
                           
                        
                              —
                           
                           
                              1 ievads ar līmeņa regulatoru zemes televīzijas antenām,
                           
                        
                              —
                           
                           
                              4 izvadi satelītuztvērēju pieslēgšanai.
                           
                        Tai ir iebūvēts pastiprinātājs, lai kompensētu zudumu kabelī.
                  Ierīce ir paredzēta izmantošanai daudzabonentu sistēmās televīzijas signālu uztveršanai ar satelītu, piemēram, quad LNB sistēmās. Tā dod iespēju vairākiem satelītuztvērējiem uztvert dažādus televīzijas signālus, izmantojot vienu satelītantenu, bet nepārveidojot un nemodificējot signālus.
                  Ierīce ļauj arī izplatīt vienu virszemes televīzijas signālu.
               
               
                  8543 70 90
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu un KN kodu 8543, 8543 70 un 8543 70 90 formulējumu.
                  Ņemot vērā to, ka ierīce ļauj tikai izplatīt televīzijas signālus un ka satelītantena var darboties bez ierīces, tā nav uzskatāma par būtiski vajadzīgu antenas darbībai. Tā rezultātā klasificēt kā antenas daļu pozīcijā 8529 nav iespējams.
                  Tādējādi ierīce klasificējama ar KN kodu 8543 70 90 kā iekārta ar atsevišķu funkciju, kas nav minēta vai iekļauta citur 85. nodaļā.